b"\n_START_ARTICLE_\nBay Miwok\n_START_SECTION_\nJezik\n_START_PARAGRAPH_\nSaclan Indijance i Hodge i Swanton klasificiraju me\xc4\x91u Costanoane. Hodge navodi u svom priru\xc4\x8dniku, da govore ne\xc5\xa1to druga\xc4\x8dijim jezikom. Danas se vode kao dio porodice Moquelumnan .\n_START_SECTION_\nEtnografija\n_START_PARAGRAPH_\nBay Miwoki bijahu sakuplja\xc4\x8di hrane, a posebno se eksploatiralo podru\xc4\x8dje Mt. Diabla gdje je bilo obilje divlje hrane. Sakupljao se \xc5\xbeir, divlji kesten, kalifornijski lovor, i razno sjemenje i bilje, te lukovica biljke Brodiaea. To je malena vrsta ljiljana kojega Indijanci odlaze kopati, i vra\xc4\x8daju se natrag sa njime punih ko\xc5\xa1ara (Vidi)._NEWLINE_\xc5\xbdir je svakako najva\xc5\xbeniji jer se od njega proizvodi bra\xc5\xa1no. Na raspolaganju su im bili \xc5\xbeirovi hrastova 'blue oak' (Quercus douglasii), 'valley oak' (Quercus lobata) i 'coast live oak' (Quercus agrifolia). Mount Diablo igrao je zna\xc4\x8dajnu ulogu u mitologiji Bay Miwoka i susjeda im Costanoan Indijanaca. Prema njihovom mitu Djed kojot (Grandfather Coyote) stvorio je indijanski narod na Mount Diablu zajednop sa svim stvarima koje \xc4\x87e im biti potrebne za \xc5\xbeivot."